সমগ্র দেশের বিভিন্ন প্রতিষ্ঠান থেকে সংগৃহীত তেজস্ক্রিয় বর্জ্য ও অব্যবহৃত সীল্ড তেজস্ক্রিয় পদার্থ যথাযথ ব্যবস্হাপনার মাধ্যমে কেন্দ্রীয় তেজস্ক্রিয় বর্জ্য প্রক্রিয়াকরণ ও সংরক্ষণাগারের অন্তবর্তীকালীন স্টোরেজ রুমে রাখা হয়। তেজস্ক্রিয় বর্জ্য ও অব্যবহৃত সীল্ড তেজস্ক্রিয় পদার্থের একটি হাল-নাগাদ তালিকা রক্ষণাবেক্ষণ করা হয়। পূর্বে একটি ম্যানুয়্যাল সিস্টেমের দ্বারা তেজস্ক্রিয় পদার্থের তালিকা রক্ষণাবেক্ষণ করা হত। তেজস্ক্রিয় বর্জ্য ও অব্যবহৃত সীল্ড তেজস্ক্রিয় পদার্থের নির্ভরযোগ্য এবং কার্যকর পরিচালনার জন্য আইএইএর সহযোগীতায় সম্প্রতি একটি সফ্টওয়্যার ভিত্তিক "তেজস্ক্রিয়বর্জ্য ব্যবস্থাপনা রেজিস্ট্রি (RWMR) " সিস্টেম ইনস্টল করা হয়েছে এবং কার্যকর ভাবে চলছে।